Susta
Šis raksts ir par apdzīvotu vietu. Par upi skatīt rakstu Suste. Susta ir apdzīvota vieta Dienvidkurzemes novada Gaviezes pagastā. Izvietojusies pagasta austrumdaļā Otaņķes upes krastā pie autoceļa V1224 6,5 km no pagasta centra Gaviezes, 14 km no novada centra Grobiņas un 220 km no Rīgas. Apdzīvotā vieta veidojusies ap bijušās Sustas muižas (Susten) centru. 1920. gada zemes reformas laikā Sustas muižu ar Pilsmuižas, Dižkrīzberģes un Mazkrīzberģes pusmuižām (1686 ha) sadalīja 105 vienībās. No 1945. līdz 1954. gadam Sustas ciema padomes centrs.